open-index/open-wikipedia-markdown huggingface dataset:
Optibet hokeja līga

**Optibet hokeja līga** on Latvian korkein sarjataso jääkiekossa. Tällä hetkellä sarjassa pelaa yhdeksän joukkuetta, joista viisi on Latviasta, kolme Liettuasta ja yksi Virosta. Sarjassa on aikaisemminkin ollut mukana joukkueita Virosta.

## Historia
Jääkiekko rantautui Latviaan 1900-luvun alussa. Maan ensimmäinen virallinen jääkiekko-ottelu pelattiin vuonna 1909. Vasta 1930-luvulla jääkiekko järjestäytyi, ja vuonna 1931 aloitettiin kansallinen kilpasarja. Samana vuonna Latvian jääkiekkoliitto hyväksyttiin Kansainvälisen jääkiekkoliiton IIHF:n jäseneksi. Toinen maailmansota lakkautti Latvian jääkiekon tyystin. Yksikään sotaa edeltänyt jääkiekkoseura ei jatkanut neuvostotasavallan aikana.

Neuvostoliiton miehityksen aikana perustettiin uusia latvialaisia joukkueita, jotka pelasivat Neuvostoliiton jääkiekkosarjoissa. Latvian uudelleen itsenäistymisen jälkeen monet näistä seuroista liittyivät uuteen Latvian mestaruussarjaan. Useat niistä tosin ajautuivat taloudellisiin vaikeuksiin, mikä uudisti seurakenttää 2000-luvulle tultaessa. Latvian mestaruussarjan nimi oli sponsorisopimuksen myötä *Samsung Premjerlīga* vuosina 2006–2009.

## Joukkueet 2023–2024
*  HC Panter
*  Airwell Energija
*  HK Kurbads
*  HK MOGO
*  HK Prizma Riika
*  HK Zemgale
*  Hockey Punks
*  HS Riika
*  Kaunas City

## Mestarit

* 1931–1932 Unions Riga
* 1932–1933 Unions Riga
* 1933–1934 ASK Riga
* 1934–1935 ASK Riga
* 1935–1936 ASK Riga
* 1936–1937 US Riga
* 1937–1938 ASK Riga
* 1938–1939 ASK Riga
* 1939–1940 US Riga
* 1941–1942 US Riga
* 1943–1944 US Riga

* 1991–1992 HK Saga Kekava
* 1992–1993 HK Pardaugava Riga
* 1993–1994 Hokeja Centrs
* 1994–1995 Nik's Brih Riika
* 1995–1996 Nik's Brih Riika
* 1996–1997 Latvijas bērzs
* 1997–1998 Nik's Brih Riika
* 1998–1999 Nik's Brih Riika
* 1999–2000 Liepājas Metalurgs
* 2000–2001 HK Riga 2000
* 2001–2002 Liepājas Metalurgs

* 2002–2003 Liepājas Metalurgs
* 2003–2004 HK Riga 2000
* 2004–2005 HK Riga 2000
* 2005–2006 HK Riga 2000
* 2006–2007 HK Riga 2000
* 2007–2008 Liepājas Metalurgs
* 2008–2009 Liepājas Metalurgs
* 2009–2010 Dinamo-Juniors Riika
* 2010–2011 Liepājas Metalurgs
* 2011–2012 Liepājas Metalurgs
* 2012–2013 HK SMScredit.lv

* 2013–2014 HK Prizma Riika
* 2014–2015 HK MOGO
* 2015–2016 HK Liepāja
* 2016–2017 HK Kurbads
* 2017–2018 HK Kurbads
* 2018–2019 HK MOGO
* 2019–2020 Ei mestaria
* 2020–2021 Olimp Riika
* 2021–2022 HK Zemgale/LLU
* 2022–2023 HK Zemgale/LLU
* 2023–2024 HK Mogo
* 2024–2025 HK Mogo

## Lähteet
Jacques Lunis

**Jacques Lunis** (27. toukokuuta 1923 – 2. marraskuuta 2008) oli ranskalainen pikajuoksija ja olympiamitalisti.

Lunis saavutti Oslon EM-kilpailuissa 1946 hopeaa 400 metrin juoksussa ajalla 48,3&nbsp;s. Lisäksi hän voitti kultaa 4&nbsp;×&nbsp;400 metrin viestissä, jossa hän juoksi viimeisen osuuden ja Ranskan joukkueen loppuaika oli 3.14,4. Lontoon 1948 olympialaisissa hän saavutti viestijoukkueen ankkurina hopeaa ajalla 3.14,8. Brysselin EM-kilpailuissa 1950 hän saavutti 400 metrillä hopeaa ajalla 47,6&nbsp;s ja sijoittui neljänneksi viestissä, jossa Ranskan joukkueen loppuaika oli 3.11,6.

## Lähteet

* 
*
Liga Națională de hochei

**Liga Națională de hochei** on jääkiekon korkein sarjataso Romaniassa. Liiga toimiiRomanian jääkiekkoliiton alaisuudessa. Kaudella 2018–2019 sarjassa pelasi seitsemän joukkuetta.

## Joukkueet 2018–2019

* CS Progym Gheorgheni
* HCM Galați
* HSC Csíkszereda
* Sapientia U23
* SCM Brașov
* Sportul Studențesc București
* Steaua București

## Mestarit

* **1924** Brașovia Brașov
* **1927** Hochei Club București
* **1928** Hochei Club București
* **1929** Hochei Club București
* **1930** Tenis Club București
* **1931** Tenis Club București
* **1932** Tenis Club București
* **1933** Tenis Club București
* **1934** Tenis Club București
* **1935** Tenis Club București
* **1936** Bragadiru București
* **1937** Telefon Club București
* **1938** Dragoș Vodă Cernăuți
* **1940** Rapid București
* **1941** Juventus București
* **1944** Venus București
* **1945** Juventus București
* **1946** Juventus București
* **1947** Ciocanul București (Dinamo Bucuresti)
* **1949** Avântul IPEIL Miercurea Ciuc
* **1950** RATA Târgu Mureș
* **1951** RATA Târgu Mureș
* **1952** Avântul Miercurea Ciuc
* **1953** CCA București
* **1954** Știința Cluj
* **1955** CCA București
* **1956** CCA București
* **1957** Recolta Miercurea Ciuc
* **1958** CCA București
* **1959** CCA București
* **1960** Voința Miercurea Ciuc
* **1961** CCA București
* **1962** CCA București
* **1963** Voința Miercurea Ciuc
* **1964** Steaua București
* **1965** Steaua București
* **1966** Steaua București
* **1967** Steaua București
* **1968** Dinamo București
* **1969** Steaua București
* **1970** Steaua București
* **1971** Dinamo București
* **1972** Dinamo București
* **1973** Dinamo București
* **1974** Steaua București
* **1975** Steaua București
* **1976** Dinamo București
* **1977** Steaua București
* **1978** Steaua București
* **1979** Dinamo București
* **1980** Steaua București
* **1981** Dinamo București
* **1982** Steaua București
* **1983** Steaua București
* **1984** Steaua București
* **1985** Steaua București
* **1986** Steaua București
* **1987** Steaua București
* **1988** Steaua București
* **1989** Steaua București
* **1990** Steaua București
* **1991** Steaua București
* **1992** Steaua București
* **1993** Steaua București
* **1994** Steaua București
* **1995** Steaua București
* **1996** Steaua București
* **1997** SC Miercurea Ciuc
* **1998** Steaua București
* **1999** Steaua București
* **2000** SC Miercurea Ciuc
* **2001** Steaua București
* **2002** Steaua București
* **2003** Steaua București
* **2004** SC Miercurea Ciuc
* **2005** Steaua București
* **2006** Steaua București
* **2007** SC Miercurea Ciuc
* **2008** SC Miercurea Ciuc
* **2009** SC Miercurea Ciuc
* **2010** SC Miercurea Ciuc
* **2011** SC Miercurea Ciuc
* **2012** SC Miercurea Ciuc
* **2013** SC Miercurea Ciuc
* **2014** Corona Braşov
* **2015** Dunărea Galați
* **2016** Dunărea Galați
* **2017** Corona Braşov
* **2018** SC Miercurea Ciuc
* **2019** Corona Braşov

### Mestaruudet joukkueittain

## Lähteet
PRIDE 1

**PRIDE 1** oli ensimmäinen PRIDE Fighting Championships -organisaation järjestämä vapaaottelu-tapahtuma. Se järjestettiin Tokiossa, Japanissa 11. lokakuuta 1997.

## Tapahtuma
PRIDE 1:ssä nähtiin kaikkiaan seitsemän ottelua, joista kuusi olivat vapaaotteluja. Näiden lisäksi käytiin myös yksi potkunyrkkeilyottelu kahden K-1 Grand Prix -mestarin kesken.

## Tulokset

*  John Dixon vs.  Kazunari Murakami (1:31)
** Murakami voitti ottelun luovutuksella ensimmäisessä erässä.

*  Gary Goodridge vs.  Oleg Taktarov (4:57)
** Goodridge voitti ottelun tyrmäyksellä ensimmäisessä erässä.

*  Renzo Grazie vs.  Akira Shoji (10:00)
** Ottelu tuomittiin tasan kolmannen erän tullessa umpeen.

*  Nathan Jones vs.  Koji Kitao (2:14)
** Kitao voitti ottelun luovutuksella ensimmäisessä erässä.

*  Kimo Leopoldo vs.  Dan Severn (30:00)
** Ottelu tuomittiin tasan ajan umpeudutta.

*  Rickson Gracie vs.  Nobuhiko Takada (4:47)
** Gracie voitti ottelun luovutuksella ensimmäisessä erässä.

### Kickboxing Contest
*  Branko Cikatić vs.  Ralph White
** Ottelu tuomittiin ratkaisemattomaksi Whiten saatua kovan iskun otsaansa.

## Lähteet

## Aiheesta muualla
*PRIDE 1 tulokset Sherdog.comissa
Nadežda Tkatšenko

**Nadežda Vladimirovna Tkatšenko** (, s. 19. syyskuuta 1948 Krementšuk, Ukrainan SNT, Neuvostoliitto) on Neuvostoliittoa edustanut yleisurheilun moniottelija, viisiottelun olympiavoittaja Moskovassa 1980 ja Euroopan-mestari Roomassa 1974.

Tkatšenko aloitti huippu-uransa viisiottelussa sijoittumalla yhdeksänneksi Münchenin olympialaisissa. Kaksi vuotta myöhemmin Rooman EM-kisoissa hän voitti kultaa tuloksella 4776. Montréalin olympialaisissa Tkatšenko johti ennen viimeistä lajia mutta jäi viidenneksi. Tkatšenko teki Lillessä 18. syyskuuta 1977 uuden viisiottelun maailmanennätyksen tuloksella 4839.

Prahan EM-kisoissa 1978 Tkatšenko voitti kultaa, mutta jäi kiinni doping-testissä. Suoritus hylättiin ja hän sai puolentoista vuoden kilpailukiellon, josta vapautui ennen Moskovan olympialaisia.

Moskovassa ennakkosuosikki oli tuore maailmanennätysnainen Olga Kuragina. Koko Neuvostoliiton kolmikko otteli yli odotusten ja ennen viimeistä lajia, 800 metrin juoksua oli ilmeistä että viisiottelussa tulisi edellisten olympialaisten tapaan kolmoisvoitto – mutta ei Itä-Saksalle vaan Neuvostoliitolle. Kaikki kolme juoksivat viimeisessä erässä, jossa koettiin ainutlaatuinen hetki yleisurheilun historiassa. Kuraginan maailmanennätys oli 4856. Ensimmäisenä maalilinjan ylitti Kuragina, jonka loppupisteet olivat 4875 – uusi maailmanennätys. Vain 1,2 sekuntia hänen jälkeensä maaliin tuli Olga Rukavišnikova, jonka loppupisteet olivat 4937 – uusi maailmanennätys. 0,4 sekuntia lisää ja maaliin tuli Tkatšenko loppupistein 5083 – uusi maailmanennätys. Vain 1,6 sekunnin aikana oli maailmanennätys vaihtunut kolme kertaa, tosin näistä vain viimeinen hyväksyttiin viralliseksi ennätykseksi. Tkatšenkon tulos jäi viisiottelun viimeiseksi ennätykseksi, koska seuraavana vuonna laji muuttui seitsenotteluksi.

Voittonsa aikaan Tkatšenko oli 165 cm pitkä ja painoi 70 kg. 800 metrin tulos 2.05,20 oli hämmästyttävä hänen fyysisiin mittoihinsa nähden. Toimittaja Mel Watman kuvaili voittajaa toteamalla: *Hänellä on lihaksia sellaisissa paikoissa, missä meillä muilla ei ole edes paikkoja.*

## Lähteet
Polska Hokej Liga

**Polska Hokej Liga** on Puolan korkein sarjataso jääkiekossa, PHL korvasi vuonna 2013 aiemman *Ekstraliga*n. Jääkiekon Puolan mestaruudesta on pelattu vuodesta 1926 saakka, pääpiirteissään nykymuotoinen pääsarja syntyi vuonna 1955. Selvästi menestyksekkäin seura on ollut Podhale Nowy Targ 19 mestaruudellaan, pääsarjaa sen perustamisesta asti keskeytyksittä pelannut Podhale kuitenkin putosi vuonna 2012 sijoituttuaan yllättäen viimeiseksi ja uusi PHL toimii ainakin ensimmäiset kaudet suljettuna sarjana. Kuten Nowy Targ, myös kaikki nykyiset pääsarjapaikkakunnat sijaitsevat verrattain pienellä alueella vuoristoisessa Etelä-Puolassa.

## Joukkueet
* Cracovia Kraków, Krakova
* GKS Katowice, Katowice
* GKS Tychy, Tychy
* JKH GKS Jastrzębie, Jastrzębie-Zdrój
* KH Torun, Toruń
* Podhale Nowy Targ, Nowy Targ
* STS Sanok, Sanok
* TH Unia Oświęcim, Oświęcim
* Zagłębie Sosnowiec, Sosnowiec
Salsun taistelu

**Salsun taistelu** käytiin vuonna 612 Koreassa sijainneen Koguryon keisarikunnan ja Sui-dynastian keisari Yangdin hallitseman Kiinan välillä. Taistelu liittyi valloitussotaan, jota Yang Tin suuri, mahdollisesti jopa miljoonapäinen armeija kävi Koguryon alueella. Kiinalaiset pyrkivät kohti Koguryon pääkaupunkia. Koguyon joukkoja johti kenraali Eulji Mundeog (kirjoitetaan myös Ulchi Mundok (Ul-Ji)) josta tuli kansallissankari. Hän johdatti hyökkääjät ansaan Salsu-joella. Taistelu ratkesi lopulta Koguryon voitoksi, vaikka kiinalaisia sotilaita oli kokonaislukumäärältään enemmän. Korealaisten lähteiden mukaan Suin joukkoihin kuului 300&nbsp;000 miestä, ja vain 2700 jäi henkiin.

## Lähteet
Robert Chef d’Hôtel

**Robert Claude Henri Chef d'Hôtel** (2. helmikuuta 1922 Nouméa – 19. lokakuuta 2019 Saint-Jean-en-Royans, Drôme) oli ranskalainen pikajuoksija ja keskimatkojen juoksija. Hän saavutti viestijuoksussa olympiamitalin vuonna 1948.

Chef d'Hôtel voitti Oslon EM-kilpailuissa 1946 kultaa 4&nbsp;×&nbsp;400 metrin viestissä, jossa hän juoksi kolmannen osuuden ja Ranskan joukkueen loppuaika oli 3.14,4. Lisäksi hän sijoittui 800 metrin juoksussa kuudenneksi ajalla 1.53,0. Lontoon 1948 olympialaisissa hän saavutti viestijoukkueen kolmannen osuuden juoksijana hopeaa ajalla 3.14,8 sekä sijoittui 800 metrillä seitsemänneksi ajalla 1.53,0.

Chef d'Hôtel voitti Ranskan mestaruuden 800 metrin juoksussa vuonna 1946.

## Lähteet
* 
* 
* 
* 

### Viitteet
Kolhonjärvi

**Kolhonjärvi** on pieni ja melko syvä järvi Kurikan kaakkoisosassa lähellä Parkanon rajaa. Järven pinnankorkeus on 144,8 metriä. Kolhonjärven vesi on raikasta. Järven eteläosassa kasvaa muun muassa ruohokanukkaa ja ärviää.

Kolhonjärven lounaisrannalla sijaitsee kunnan uimaranta sekä vene.

Kolhonjärven etelärannalla kohoaa Kolhonvuori-niminen mäki, jolla sijaitsee mahdollisesti Yoldiameren eli nykyisen Itämeren edeltäjän aikainen rantakivikko. Kivikko on kooltaan melko pieni.

## Lähteet

## Aiheesta muualla

*Ilmakuvia Vähä Madesjärvestä ja Kolhonjärvestä
Francis Schewetta

**Francis Schewetta** (29. elokuuta 1919 – 8. lokakuuta 2007) oli ranskalainen pikajuoksija ja olympiamitalisti.

Schewetta saavutti Lontoon 1948 olympialaisissa hopeaa 4&nbsp;×&nbsp;400 metrin viestissä, jossa hän juoksi toisen osuuden. Ranskan joukkueen loppuaika oli 3.14,8. Hän oli mukana myös Brysselin EM-kilpailuissa 1950 Ranskan viestijoukkueessa, joka sijoittui neljänneksi ajalla 3.11,6.

## Lähteet
* 
* 

### Viitteet
Jean Kerebel

**Jean Kerebel** (2. huhtikuuta 1918 – 9. maaliskuuta 2010) oli ranskalainen pikajuoksija ja olympiamitalisti.

Kerebel saavutti Lontoon 1948 olympialaisissa hopeaa 4&nbsp;×&nbsp;400 metrin viestissä, jossa hän juoksi ensimmäisen osuuden. Ranskan joukkueen loppuaika oli 3.14,8.

## Lähteet

* 

### Viitteet
Train Kept A-Rollin’

**Train Kept A-Rollin’** on tunnettu rock n' roll -kappale. Kappaleen on alun perin säveltänyt ja esittänyt vuonna 1951 amerikkalainen blues- ja jazz-muusikko Tiny Bradshaw. Sen jälkeen kappaleesta on tehty monia covereita eri vuosikymmeniltä, suosituimpina versioina The Rock N Roll Trion versio vuodelta 1956, The Yardbirdsin versio vuodelta 1966 sekä Aerosmithin versio vuodelta 1974. Kappale oli heidän albumillaan *[[Get Your Wings]]*. Suomessa esimerkiksi Hanoi Rocks -yhtye on soittanut kappaletta livenä ainakin vuosina 1983 ja 1984. Myös Albert Järvinen levytti kappaleen vuonna 1974 albumilleen *[[Ride On]]*.

Aerosmithin versio kappaleesta on mukana *[[Guitar Hero: Aerosmith]]* -videopelissä, ja sitä on sanottu pelin vaikeimmaksi kappaleeksi, sillä siinä on melko paljon sooloja.
Kazimierz Kropidłowski

**Kazimierz Kropidłowski** (16. elokuuta 1931 – 20. joulukuuta 1998) oli puolalainen yleisurheilija, jonka päälaji oli pituushyppy.

Kropidłowski sijoittui Melbournen 1956 olympialaisten pituushypyssä kuudenneksi tuloksella 730&nbsp;cm. Tukholman EM-kilpailuissa 1958 hän saavutti hopeaa tuloksella 767&nbsp;cm. Hän hävisi Neuvostoliiton Igor Ter-Ovanesjanille 14 senttimetrillä.

## Lähteet
* 
*
Henryk Grabowski

**Henryk Piotr Grabowski** (19. lokakuuta 1929 Czeladź – 3. maaliskuuta 2012 Czeladź) oli puolalainen yleisurheilija, jonka päälaji oli pituushyppy.

Helsingin olympialaisissa 1952 Grabowski karsiutui loppukilpailusta tuloksella 677&nbsp;cm. Melbournen olympialaisissa 1956 hän voitti karsintakilpailun tuloksella 752&nbsp;cm. Loppukilpailussa hän sijoittui kymmenenneksi tuloksella 715&nbsp;cm. Tukholman EM-kilpailuissa 1958 hän saavutti pituushypyssä pronssia tuloksella 751&nbsp;cm. Italian Attilio Bravi jäi samalla tuloksella neljänneksi. Grabowskin maanmies Kazimierz Kropidłowski saavutti hopeaa.

Grabowski paransi pituushypyn Puolan ennätystä kahdeksan kertaa vuosina 1952–1958. Hänen ennätyksekseen jäi 781&nbsp;cm.

## Lähteet
Andrzej Stalmach

**Andrzej Stalmach** (1. toukokuuta 1942 Jaworzno, Śląskie – 14. syyskuuta 2020) oli puolalainen yleisurheilija, jonka päälaji oli pituushyppy.

Stalmach sijoittui olympialaisten pituushypyssä kahdeksanneksi niin Tokiossa 1964 tuloksella 726&nbsp;cm kuin myös Méxicossa 1968 tuloksella 794&nbsp;cm. Budapestin EM-kilpailuissa 1966 hän sijoittui kymmenenneksi tuloksella 731&nbsp;cm. Sisäratojen EM-kilpailuissa Prahassa 1967 hän sijoittui kolmanneksi.

Stalmach voitti pituushypyn Puolan mestaruuden vuosina 1963–1964 ja 1966–1968. Hän teki kaksi Puolan ennätystä ja oli ensimmäinen puolalainen kahdeksan metrin ylittäjä pituushypyssä. Ennätyksensä 811&nbsp;cm hän hyppäsi vuonna 1968.

## Lähteet
Ehrensvärd-museo

**Ehrensvärd-museo** on Suomenlinnassa sijaitseva erikoismuseo. Museo sijaitsee Susisaaren Linnanpihalla. Se on sijoitettu entiseen linnoituksen komendantin asuntoon. Museo avattiin vuonna 1930. Museo on sisustettu kertomaan miltä näytti linnoituksen päällikön asunto 1700-luvulla. Näytteillä on muotokuvia, aseita ja  saaristolaivaston alusten pienoismalleja.
Museon edessä on Augustin Ehrensvärdin hauta. Museo on Suomenlinnan hoitokunnan alainen ja sitä ylläpitää Ehrensvärd-seura, joka perusti museon vuonna 1927.
 
## Lähteet
* Museon esite, Helsingin kaupunki; Edita 2008
### Viitteet
Angela Goethals

**Angela Bethany Goethals** (s. 20. toukokuuta 1977 New York, Yhdysvallat) on yhdysvaltalainen näyttelijä.

## Filmografia
Barbara Sobotta

**Barbara Sobotta** (o.s. **Lerczak**, ent. **Janiszewska**, 4. joulukuuta 1936 – 21. marraskuuta 2000) oli puolalainen pikajuoksija ja olympiamitalisti. Hänen päälajinsa oli 200 metrin juoksu.

Barbara Sobotta kilpaili jo 17-vuotiaana Lerczak-nimisenä Bernin EM-kilpailuissa 1954. Tuolloin hän sijoittui 200 metrin juoksussa neljänneksi ajalla 24,4&nbsp;s sekä 4 × 100 metrin viestijuoksussa viidenneksi ajalla 47,1&nbsp;s. Tukholman EM-kilpailuissa 1958 hän kilpaili avioliiton myötä Janiszewska-nimisenä ja voitti kultaa 200 metrillä ajalla 24,1&nbsp;s sekä saavutti pronssia viestissä ajalla 46,0&nbsp;s. Rooman 1960 olympialaisissa hän juoksi viestissä toisen osuuden ja saavutti pronssia ajalla 45,0&nbsp;s. Lisäksi hän sijoittui 200 metrillä viidenneksi ajalla 24,8&nbsp;s.

Belgradin EM-kilpailuissa 1962 uudella sukunimellä kilpaillut Barbara Sobotta voitti toisen osuuden juoksijana 4&nbsp;×&nbsp;100 metrin viestissä kultaa uudella Euroopan-ennätyksellä 44,5&nbsp;s. Lisäksi hän sai pronssia 200 metrillä ajalla 23,9&nbsp;s. Tokion 1964 olympialaisissa hän sijoittui 200 metrillä kuudenneksi ajalla 23,9&nbsp;s.

## Lähteet

* 
* 
*
Waldemar Gawron

**Waldemar Gawron** (s. 1. joulukuuta 1940) on puolalainen pituushyppääjä.

Gawron sijoittui Belgradin EM-kilpailuissa 1962 pituushypyssä viidenneksi tuloksella 773&nbsp;cm. Hän jäi mitalisijasta 12 senttimetrin päähän.

Gawronin ennätys on vuonna 1963 hypätty 777&nbsp;cm.

## Lähteet
* 
### Viitteet
Zbigniew Iwański

**Zbigniew Iwański** (4. elokuuta 1927 – 3. helmikuuta 2019) oli puolalainen yleisurheilija, jonka päälaji oli pituushyppy.

Iwański saavutti Bernin EM-kilpailuissa 1954 pituushypyssä hopeaa tuloksella 746&nbsp;cm. Hän hävisi kilpailun voittaneelle Unkarin Ödön Földessylle viidellä senttimetrillä.

## Lähteet

* 

### Viitteet
Jorma Rissanen

**Jorma Rissanen** (20. lokakuuta 1932 Pielisjärvi – 9. toukokuuta 2020 Los Gatos, Kalifornia, Yhdysvallat) oli suomalainen informaatioteoreetikko. Rissanen kehitti aritmeettisen koodauksen, jota käytetään häviöttömään tiedonpakkaukseen, sekä mdl-periaatteen (minimum description length), jota käytetään tiedon mallinnukseen ja tilastolliseen tarkasteluun.

Rissanen valmistui diplomi-insinööriksi Teknisestä korkeakoulusta vuonna 1960. Viisi vuotta myöhemmin hän väitteli tekniikan tohtoriksi säätötekniikan ja matematiikan alalta. Vuonna 1966 hän lähti tutkijaksi IBM:n tutkimuslaitoksen Kalifornian San Joséhen ja työskenteli siellä 35 vuoden ajan. Hän kohosi yhdeksi laboratorion arvostetuimmista tutkijoista.
Rissanen tuotti yli 140 tiedonpakkaukseen liittyvää tieteellistä julkaisua. IBM-vuosien jälkeen Rissanen oli tutkijana Suomessa Tietotekniikan tutkimuslaitos HIITissä ja emeritusprofessorina Tampereen teknillisessä yliopistossa. Suomen-vuosinaan hän teki signaalin- ja tietojenkäsittelyn aloilla yhteistyötä useiden tutkimusryhmien kanssa.

Rissanen sai urallaan useita tietojenkäsittelytieteen alan kansainvälisiä palkintoja, muun muassa Claude E. Shannon -palkinnon. Hän oli Suomalaisen tiedeakatemian ulkomainen jäsen. Parhaiten Rissanen tunnetaan niin sanotun lyhimmän kuvauspituuden periaatteen keksijänä. Tätä periaatetta käytetään tiedon mallinnuksessa ja tilastolisessa päättelyssä. 

## Lähteet
Stanisław Szudrowicz

**Stanisław Szudrowicz** (4. joulukuuta 1947 – 12. huhtikuuta 2019) oli puolalainen yleisurheilija, jonka päälaji oli pituushyppy.

Szudrowicz saavutti Helsingin EM-kilpailuissa 1971 pituushypyssä pronssia tuloksella 787&nbsp;cm. Hän hävisi kilpailun voittaneelle Max Klaussille viisi senttimetriä ja voitti sijoille 4–6 päätyneet hyppääjät kahdella senttimetrillä.

## Lähteet
* 

### Viitteet
Brie (juusto)

**Brie-juustot** ovat ryhmä ranskalaisia kypsytettyjä pehmeitä juustoja, jotka ovat peräisin Brien seudulta. Se on tunnettu varhaiskeskiajalta saakka. Tyypillinen brie valmistetaan lieriönmuotoiseen muottiin, joka on halkaisijaltaan 18–35&nbsp;cm. Juuston paksuus on noin 3–4&nbsp;cm. Brien kuori on homeen muodostaman valkoisen nukan peittämä. Kuori homeineen on tarkoitettu syötäväksi. Juustomassa on kermanväristä ja pehmeää, kypsässä juustossa usein jopa valuvaa. Maku ja tuoksu vaihtelee miedosta melko voimakkaaseen, jossa voi olla häivähdys ammoniakkia. 

## Nimen Brie alkuperäsuoja
Nimet Brie de Meaux ja Brie de Melun on suojattu, joten niitä nimikkeitä saa käyttää vain tietyillä alueilla Ranskassa valmistettuihin juustoihin. Pelkällä nimellä *brie* ei ole alkuperäsuojaa, joten myös muualla voidaan valmistaa juustoja nimellä brie.

## Valmistus
Brie voidaan valmistaa joko pastöroidusta tai raakamaidosta. Juoksuttamisen jälkeen maito kaadetaan muottiin, jossa ylimääräisen nesteen annetaan valua pois vajaan vuorokauden ajan. Sen jälkeen juusto suolataan ja siihen istutetaan mikrobeja, kuten ''Penicillium candidum'', ''Penicillium camemberti'' ja ''Brevibacterium linens''. Brien annetaan kypsyä viileässä vähintään kolme viikkoa mutta joissain tapauksissa jopa vuoden ajan. Useimmat brie-tyypit ovat täysin kypsiä kuudesta kahdeksaan viikon ikäisenä.

## Lähteet

## Katso myös
* Camembert
Kanasterot

**Kanasterot** (*Asthenes*) on orneerojen heimoon kuuluva lintusuku. Sukuun kuuluu 27 lajia.

## Kanasteroihin (''Asthenes'') kuuluvia lajeja
* Bolivianpiikkipyrstö (*Asthenes harterti*)
* Chilenkanastero (*Asthenes anthoides*)
* Ciponkanastero (*Asthenes luizae*)
* Hiiripiikkipyrstö (*Asthenes griseomurina*)
* Isokanastero (*Asthenes heterura*)
* Kanjonikanastero (*Asthenes pudibunda*)
* Kolokanastero (*Asthenes modesta*)
* Lakikanastero (*Asthenes wyatti*)
* Lyhytnokkakanastero (*Asthenes baeri*)
* Metsäkanastero (*Asthenes berlepschi*)
* Okrapiikkipyrstö (*Asthenes coryi*)
* Pensaskanastero (*Asthenes virgata*)
* Perijanpiikkipyrstö (*Asthenes perijana*)
* Punankanastero (*Asthenes humilis*)
* Punanpiikkipyrstö (*Asthenes helleri*)
* Punaperäkanastero (*Asthenes dorbignyi*)
* Purokanastero (*Asthenes pyrrholeuca*)
* Rillipiikkipyrstö (*Asthenes palpebralis*)
* Rionpiikkipyrstö (*Asthenes moreirae*)
* Ruosteotsakanastero (*Asthenes ottonis*)
* Ruskopiikkipyrstö (*Asthenes fuliginosa*)
* Suokanastero (*Asthenes hudsoni*)
* Tummakanastero (*Asthenes urubambensis*)
* Viirukanastero (*Asthenes flammulata*)
* Viirupyrstökanastero (*Asthenes maculicauda*)
* Vilcabambanpiikkipyrstö (*Asthenes vilcabambae*)
* Vuorikanastero (*Asthenes sclateri*)

## Lähteet

## Aiheesta muualla
*ITIS: Asthenes
Klopero

**Klopero** tai **Kloperovuori** on 193 metriä korkea mäki Koskuella, Kurikan eteläosassa lähellä Parkanon rajaa. Klopero on entisen Jalasjärven kunnan korkein kohta, ja se sijaitsee Ison Madesjärven koillisrannalla. Kloperon korkein kohta on noin 50 metriä Ison Madesjärven ja läheisen Vähän Madesjärven vedenpintaa ylempänä.

Kloperoa peittävät kooltaan melko pienet kivenmurikat eli *kloperot*. Paikoitellen mäen eteläreunalla murikat ovat kuin kiviaidan muodostelmassa. Kloperon huipulla kasvaa mäntyjä. Kloperon rinteillä on muinaisrantoja ajalta, jolloin Itämeren edeltäjä kuroutui Ancylusjärveksi. 

Kloperon koillispuolella sijaitsevat Madesvuori-niminen mäki ja Kloperoneva-niminen suoalue. Kaakossa mäki rajoittuu Saunamaanrämäkän suohon.

## Lähteet

## Aiheesta muualla

*Kloperovuori Jalasjärven Luontoyhdistys Luhurikan sivuilla
Sebež

**Sebež** () on kaupunki Pihkovan alueella Venäjällä. Se sijaitsee lähellä Latvian ja Valko-Venäjän rajaa 189 kilometriä Pihkovasta etelään. Kaupunki on Sebežin piirin keskus. Sen kautta kulkee Rēzeknen ja Novosokolnikin välinen rautatie (Sebežin asema) sekä Moskovasta Latvian rajalle johtava M9-valtatie. Asukkaita on 6&nbsp;400 henkeä (vuonna 2008).

Sebež mainitaan ensimmäisen kerran vuonna 1414 liettualaisten hävittämänä Pihkovan feodaalitasavallan kaupunkina. Vuonna 1535 paikalle rakennettiin maavallein vahvistettu puinen linnoitus. Vuonna 1536 puolalaiset ja liettualaiset piirittivät linnoitusta, vuodesta 1579 lähtien se kuului Puolaan. 1500-luvun lopulta 1700-luvun alkuun saakka kaupungin omistamisesta käytiin useita taisteluita. Pietari I rakennutti linnoituksen uudelleen vuonna 1705. Vuonna 1772 Sebež liitettiin lopullisesti Venäjään. Vuonna 1777 siitä tuli Polotskin ja myöhemmin Vitebskin lääniin kuuluneen kihlakunnan keskus. Vuonna 1894 juutalaiset muodostivat 61 % kaupungin asukkaista. Sebežin kihlakunnan väestöstä valtaosa oli valkovenäläisiä. Toisen maailmansodan aikana kaupunki oli saksalaisten miehittämä.

Nykyään kaupungissa on lähinnä rakennustarvike-, puunjalostus- ja elintarviketeollisuutta. Nähtävyyksiä ovat 1500-luvun linnamäki valleineen, nykyään ortodoksikirkkona toimiva vuonna 1625 rakennettu katolinen kirkko ja kotiseutumuseo.

## Lähteet

## Aiheesta muualla
* Sebežin kaupungin sivusto
Grzegorz Cybulski

**Grzegorz Cybulski** (s. 23. marraskuuta 1951) on entinen puolalainen yleisurheilija, jonka päälaji oli pituushyppy.

Cybulski sijoittui Prahan EM-kilpailuissa 1978 pituushypyssä neljänneksi tuloksella 796&nbsp;cm. Hän hävisi pronssimitalisti Vladimir Tsepeleville viisi senttimetriä.

Sisäratojen EM-kilpailuissa Cybulski saavutti pronssia Rotterdamissa 1973 tuloksella 781&nbsp;cm.

## Lähteet

* 
*
Furmanov

**Furmanov** () on kaupunki Ivanovon alueella Venäjällä. Se sijaitsee Ivanovon ja Nerehtan välisen rautatien varrella (Furmanovin asema) 33 kilometriä Ivanovosta koilliseen. Kaupunki on Furmanovin piirin keskus. Asukkaita on 37&nbsp;600 henkeä (vuonna 2008).

Vuonna 1918 useista tehdastaajamista ja 1620-luvulta lähtien tunnetusta Sereda-Upinon kylästä muodostettiin *Seredan* kaupunki. Vuonna 1941 se sai nimen *Furmanov* paikkakunnalla syntyneen kirjailija Dmitri Furmanovin mukaan. Kaupungissa on lähinnä tekstiiliteollisuutta.

## Lähteet

* 

## Aiheesta muualla
* Furmanovin piirin sivusto
Jan Kobuszewski

**Jan Kobuszewski** (s. 6. toukokuuta 1947) on entinen puolalainen yleisurheilija, jonka päälaji oli pituushyppy.

Kobuszewski sijoittui Helsingin EM-kilpailuissa 1971 pituushypyssä kahdeksanneksi tuloksella 775&nbsp;cm. Tasaisessa kilpailussa hän hävisi pronssia saavuttaneelle maanmiehelleen Stanisław Szudrowiczille 12 senttimetriä.

## Lähteet

*
Redaktiokritiikki

**Redaktiokritiikki** on kriittinen raamatuntutkimuksen metodi. Redaktiokriittinen metodi arvioi Raamatun kirjoittajia lähdeaineiston muokkaajina. Redaktiokritiikki eroaa muotokritiikistä siten, että se ei tarkastele erilaisia kerronnallisia osia löytääkseen alkuperäisen muodon, vaan keskittyy siihen, kuinka redaktori on hahmottanut ja muovannut kerrontaa tuodakseen esiin teologisia päämääriään.

Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa. Siinä kiinnitetään huomiota siihen, miten lyhyet kertomukset on koottu yhteen. Useimmiten redaktiokriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa. Redaktiokritiikki on nuorin raamatuntutkimuksen perusmenetelmistä. Reflektoitu redaktiokriittinen metodi syntyi 1950-luvun keskivaiheilla.

## Lähteet
Stilton (juusto)

**Stilton** on englantilainen homejuusto, jota valmistetaan sekä valko- että sinihomejuustona. Näistä sinihomejuusto on huomattavasti tunnetumpi. Stiltonjuustoja valmistetaan Leicestershiren, Nottinghamshiren ja Derbyshiren kreivikunnissa. Vain kuudella meijerillä on lisenssi valmistaa aitoa stiltonia.

Stiltonia on tehty 1700-luvun alkupuolelta asti. Sen valmistus aloitettiin Melton Mowbrayn alueella – Stiltonin kylä, josta juusto sai nimensä, oli paikka, jossa sitä myytiin, noin 120&nbsp;kilometriä Lontoosta pohjoiseen.

## Lähteet

## Aiheesta muualla
Utšaly

**Utšaly** () on kaupunki Baškortostanin tasavallassa Venäjällä. Se sijaitsee eteläisellä Uralilla 450 kilometriä Ufasta kaakkoon. Kaupunki on Utšalyn piirin keskus. Kymmenen kilometrin päässä sijaitsee Ufan ja Tšeljabinskin välisen rautatien Utšalyn asema. Asukkaita on 39&nbsp;300 henkeä (vuonna 2008).

Seudulta löydetyn kupariesiintymän yhteyteen alettiin vuonna 1955 rakentaa malminrikastamoa. Vuonna 1963 tehdastaajamista muodostettiin Utšalyn kaupunki. Nykyään kaupungissa on lähinnä metalliteollisuutta.

## Lähteet
* 

## Aiheesta muualla

* Utšalyn piirin sivusto  
* Utšalyn piiri Baškortostanin sivustolla
Usman

**Usman** () on kaupunki Lipetskin alueella Venäjällä. Se sijaitsee Donin vesistöön kuuluvan Usman-joen varrella 75 kilometriä Lipetskistä etelään. Kaupunki on Usmanin piirin keskus. Sen kautta kulkee Grjazin ja Voronežin välinen rautatie (Usmanin asema). Asukkaita on 19&nbsp;600 henkeä (vuonna 2005).

Vuonna 1645 Usmaniin rakennettiin Venäjän eteläinen rajalinnoitus. Vuonna 1652 sen hävittivät tataarit. Vuonna 1779 Usmanista tuli Tambovin lääniin kuuluneen samannimisen kihlakunnan keskus. Nykyisin seudulla harjoitetaan lähinnä maataloutta.

## Lähteet
* 

## Aiheesta muualla
* Usmanin piirin sivusto
Kiitohämähäkit

**Kiitohämähäkit** (Pisauridae) on hämähäkkeihin kuuluva heimo. Siihen kuuluu 45 sukua ja 236 lajia.

Kiitohämähäkit ovat yleensä verraten kookkaita ja muistuttavat ulkonäöltään ja elintavoiltaan melko paljon juoksuhämähäkkejä. Levossa hämähäkki levittää jalat sivuilleen. Voimakkaiden ja verraten lyhyiden raajojen kärjissä on usein karvoja, jotka mahdollistavat liikkumisen veden pinnalla.

Silmiä on kahdeksan. Juoksuhämähäkeistä poiketen kaikki silmät ovat jotakuinkin samankokoisia. Kiitohämähäkit ovat aktiivisia saalistajia. Ne eivät siis kudo pyyntiverkkoa vaan liikkuvat etsimässä saaliseläimiä. Tyypillisessä saalistusasennossa hämähäkki pitää kahta ensimmäistä jalkapariaan ojennettuna. Monet vesistöjen läheisyydessä elävät lajit kelpuuttavat saaliikseen jopa sammakoita ja pieniä kaloja. Monet lajit osaavat tarvittaessa sukeltaa.

Kosiomenoissa koiras saattaa tarjota naaraalle saalishyönteistä lahjana ja tekeytyä kuolleeksi. Parittelun jälkeen naaras kantaa seittipakettiin käärittyjä munia leukojensa ja pedipalppien varassa kunnes poikasten kuoriutuminen on lähellä. Tällöin se kutoo verkon, jossa poikaset ovat varhaisimman nuoruusvaiheensa turvassa. Tästä tulee myös heimon englanninkielinen nimi *nursery-web spiders*.

Suomessa on tavattu kolme heimoon kuuluvaa lajia: kanervakiidokki (*Pisaura mirabilis*), raitarannakki (*Dolomedes fimbriatus*) ja isorannakki (*Dolomedes plantarius*).

## Sukuja
*Afropisaura
*Archipirata
*Architis
*Bradystichus
*Campostichommides
*Caripetella
*Charminus
*Chiasmopes
*Cispinilus
*Cispius
*Cladycnis
*Conakrya
*Dendrolycosa
*Dianpisaura
*Dolomedes
*Eucamptopus
*Euprosthenops
*Euprosthenopsis
*Eurychoera
*Hala
*Hesydrimorpha
*Hygropoda
*Hypsithylla
*Ilipula
*Inola
*Maypacius
*Megadolomedes
*Nilus
*Nukuhiva
*Papakula
*Paracladycnis
*Perenethis
*Phalaeops
*Pisaura
*Pisaurina
*Polyboea
*Qianlingula
*Ransonia
*Rothus
*Stoliczka
*Tallonia
*Tapinothele
*Tapinothelella
*Tapinothelops
*Tetragonophthalma
*Thalassiopsis
*Thalassius
*Thaumasia
*Tinus
*Tolma
*Voraptipus
*Vuattouxia
*Walrencea

## Lähteet

## Aiheesta muualla
*dolomedes.org 
*ITIS: Pisauridae
Uržum

**Uržum** (, ) on kaupunki Kirovin alueella Venäjällä. Se sijaitsee Uržumka-joen rannalla lähellä paikkaa, jossa se laskee Vjatkaan, 195 kilometriä Kirovista etelään. Kaupunki on Uržumin piirin keskus. Asukkaita on 11&nbsp;500 henkeä (vuonna 2005).

Kaupunki on saanut alkunsa marien asutuksen paikalle vuonna 1584 rakennetusta venäläisestä linnoituksesta. Vuonna 1647 rakennettiin uusi maavallein vahvistettu puinen linnoitus. Vuonna 1796 Uržumista tuli Vjatkan lääniin kuuluneen samannimisen kihlakunnan keskus. Kaupunki tunnettiin poliittisesti epäluotettavien henkilöiden karkotuspaikkana. Vuonna 1901 Uržumin kihlakunnan asukkaista 67 % oli venäläisiä, 25 % mareja, 4 % tataareja ja 4 % udmurtteja.

Uržum on maatalousalueen keskus, jossa on lähinnä puunjalostus- ja elintarviketeollisuutta. Nähtävyyksiä ovat empiretyylinen lääkintäopiston rakennus ja vuosina 1894–1900 rakennettu Kolminaisuuden katedraali. Kaupungissa on siellä syntyneen puoluejohtaja Sergei Kirovin kotimuseo.

## Lähteet

## Aiheesta muualla

* Uržumin kaupungille omistettu sivusto  
* Uržumin piiri Kirovin alueen sivustolla
Brothers of Destruction

**The Brothers of Destruction** *(BOD)* oli yhdysvaltalainen showpainitiimi, johon kuuluivat showpainijat The Undertaker ja Kane. Joukkue esiintyi satunnaisesti vuosien 1997 ja 2010 välillä, saavuttaen kaksi kertaa WWF World Tag Team Championship -tittelin ja kerran WCW Tag Team Championship -mestaruuden. The Undertaker ja Kane feudasivat 2010, jonka myötä myös Brothers of Destruction hajosi ainakin väliaikaisesti. Molemmat painijat mittelöivät *WWE:n [[SmackDown]]* -organisaatiossa.

## Lähteet

## Aiheesta muualla
*The Undertakerin WWE-profiili  
*Kanen WWE-profiili
Hedelmälepakot

**Hedelmälepakot** (Pteropodidae) on lepakoiden heimo, johon kuuluu vähintään 186 lajia 42 eri suvussa. Perinteisessä luokittelussa, jossa lepakoiden Chiroptera-lahko on jaettu kahteen alalahkoon, hedelmälepakot on ollut **suurlepakoiden** alalahkon (Megachiroptera) ainoa heimo. Hedelmälepakoiden heimo puolestaan on aiemmin jaettu alaheimoihin, joita on ollut lähteestä riippuen 2–6.  Nykyisessä luokittelussa näitä alalahkoja ja alaheimoja ei kuitenkaan yleensä enää käytetä.

Monet hedelmälepakot ovat hyvin suurikokoisia. Yksi kookkaimmista tähän nisäkäsryhmään kuuluvista lajeista on isolentäväkoira (*Pteropus vampyrus*). Pienimmät ”suurlepakot” ovat kuitenkin vain viiden senttimetrin mittaisia eli pienempiä kuin suurimmat pienlepakot. Suurlepakot erottaa pienlepakoista se, että niiden sormien luut ovat paljon pidempiä. Niillä on kynsi myös toisessakin sormessa, mutta niiltä puuttuu häntä tai se on huomattavan pieni.

Hedelmälepakot elävät Vanhan maailman eli Afrikan, Aasian ja Oseanian trooppisilla ja subtrooppisilla alueilla. Muutamaa lajia tavataan myös Tyynenmeren ja Intian valtameren saarilla sekä Lähi-idän, eteläisen Afrikan ja Kaakkois-Australian lauhkeilla vyöhykkeillä. Useat lajit elävät suurissa, jopa miljoonien yksilöiden yhdyskunnissa. Nimensä mukaisesti hedelmälepakot käyttävät ravinnokseen pääasiassa hedelmiä mutta myös kukkia, siitepölyä, lehtiä ja satunnaisesti hyönteisiä.

Nisäkäsnimistötoimikunta on ehdottanut hedelmälepakoiden heimolle uutta suomenkielistä nimeä *hekkolepakot*.


Image:Egyptian.fruitbat.arp.jpg|*[[Rousettus aegyptiacus]]*-koirankuonolepakko ruokailemassa.
Image:GreyHeadedFlyingFox.jpg|Lepääviä harmaapäälentäväkoiria (*Pteropus poliocephalus*).
Image:Pteropus poliocephalus Sydney BG.jpg|Harmaapäälentäväkoira lennossa.
Image:Cynopt minut 081121-3134 smlu.JPG|*[[Cynopterus minutus]]* lähikuvassa.
Image:PteropusLyd1.png|Intianlentävänkoiran (*Pteropus giganteus*) luuranko.


## Lähteet
Chance Vought

**Chauncey Milton Vought** (6. helmikuuta 1890 – 25. heinäkuuta 1930) oli yhdysvaltalainen lentokonetehtailija. Hän perusti Lewis and Vought Corporationin Birdseye Lewisin kanssa. Tämä yhtiö kehittyi sittemmin Vought-yhtiöksi ja toteutti lukuisia hävittäjälentokoneita Yhdysvaltain laivastolle. 

Chance Vought syntyi ja kasvoi Long Islandilla, New Yorkin osavaltiossa. Hän opiskeli Pratt Institutessa, New Yorkin yliopistossa ja Pennsylvanian yliopistossa. Vought kuoli verenmyrkytykseen 40-vuotiaana.

## Lähteet
Birgitta (Ruotsin prinsessa)

**Prinsessa Birgitta** (koko nimeltään **Birgitta Ingeborg Alice)**; (19. tammikuuta 1937 Solna, Ruotsi – 4. joulukuuta 2024 Mallorca, Espanja) oli Ruotsin prinsessa ja Hohenzollernin prinsessa. Hän oli perintöprinssi Kustaa Aadolfin ja prinsessa Sibyllan toiseksi vanhin tytär ja Ruotsin kuningas Kaarle XVI Kustaan sisar.

## Elämä
Birgitta opiskeli voimistelunohjaajaksi. Hän meni naimisiin vuonna 1961 saksalaisen prinssi Johann Georg av Hohenzollern-Sigmaringenin kanssa ja kääntyi katoliseksi. Samalla hän menetti kruununperimysoikeutensa, mutta säilytti Ruotsin prinsessan arvonimen. Pariskunnalla oli kolme lasta. He asuivat erillään vuodesta 1990 lähtien, mutta eivät eronneet. Aviomies kuoli 2. maaliskuuta 2016 Münchenissä Saksassa. Birgitta asui myöhemmin Mallorcalla ja käytti aikansa hyväntekeväisyyteen ja golfiin. Hän ei halunnut palata Ruotsiin, koska ”siellä on kylmää ja pimeää”.

Prinsessa Birgitta kuoli 87-vuotiaana 4. joulukuuta 2024 Mallorcalla Espanjassa. Yksityinen muistotilaisuus järjestettiin Drottningholmin linnassa 15. joulukuuta, jonka jälkeen hänet haudattiin kuningasperheen jäsenten hautausmaalle. Koska Birgitta oli Serafiimiritarikunnan jäsen, Riddarholmenin kirkon kelloja soitettiin hänen hautajaistensa yhteydessä.

Ruotsissa prinsessan titteli oli ”Teidän kuninkaallinen korkeutenne Ruotsin ja Hohenzollernin prinsessa” ja Saksassa ”Teidän korkeutenne Ruotsin ja Hohenzollernin prinsessa”.

## Kunnianosoituksia
*  Serafiimiritarikunnan ritari (Ruotsi, 1952)

## Galleria

Tiedosto:Sibylla med Prins Gustaf Adolf och alla barnen.jpg|Birgitta lapsena kuvan keskellä.
Tiedosto:Armoiries de la Princesse Brigitte de Suede.svg|Birgitan vaakuna hänen mentyään naimisiin 1961
Tiedosto:Wedding of Princess Birgitta and Johan Georg von Hohenzollern 1961 004.jpg|Birgitan ja Johann Georgin häät


## Lähteet
Kašlyk

**Kašlyk** eli **Sibir** () oli Siperian kaanikunnan pääkaupunki 1400-luvun lopulta lähtien. Se sijaitsi Irtyšin oikealla rannalla Sibirkajoen suulla 17 kilometrin päässä Tobolskista.

Ensimmäiset maininnat Sibiristä ovat 1300-luvun alusta. 1500-luvulla asukkaat harjoittivat kauppaa, käsityöammatteja, kalastusta, maanviljelystä ja karjanhoitoa. Vuonna 1582 Stroganovin etuja suojelleen kasakkapäällikkö Jermakin joukot valtasivat kaupungin ja se autioitui.

## Lähteet
*
Elizabeth Magie

**Elizabeth ”Lizzie” J. Phillips** (omaa sukua **Magie**, 1866 Canton, Illinois – 1948 Arlington, Virginia) oli yhdysvaltalainen konttoristi, jonka keksimän  *Vuokraisännät* (*Landlords’ Game*) -lautapelin pohjalta *[[Monopoly]]* kehittyi. 

Magie haki patenttia *Vuokraisännät*-pelilleen 23. maaliskuuta 1903 asuessaan Brentwoodissa, Marylandissa. Hänelle myönnettiin 5. tammikuuta 1904 Yhdysvaltain patentti nro 748 626. Magie pyrki *Vuokraisännät*-pelillään havainnollistamaan hänen kannattamansa georgismin kritisoiman maanomistuksen monopolin huonoja puolia. 

Vuonna 1906 Magie muutti Chicagoon. Magie ja hänen georgistiystävänsä muodostivat *Economic Game Co.*:n julkaisemaan peliään. Vuonna 1910 hän avioitui Albert Phillipsin kanssa ja Parker Brothers julkaisi hänen humoristisen korttipelinsä *Mock Trial*. *Vuokraisännät*-pelin patentti raukesi vuonna 1921. Vuonna 1924 hän patentoi uudistetun version pelistä.

Parker Brothers julkaisi vuonna 1937 Magien keksimät, nykyään harvinaiset lautapelit *Bargain Day* ja *King’s Men* sekä julkaisi *Vuokraisännät*-pelin kolmannen version vuonna 1939. *Bargain Day* -pelissä ostoksillaolijat kilpailevat toisiaan vastaan tavaratalossa; *King's Men* on abstrakti strategiapeli.

## Lähteet

## Aiheesta muualla
*The Monopolization of Monopoly
Udomlja

**Udomlja** () on kaupunki Tverin alueella Venäjällä. Se sijaitsee Bologojen ja Sonkovon välisen rautatien varrella 225 kilometriä Tveristä luoteeseen. Kaupunki on Udomljan piirin keskus. Asukkaita on 31&nbsp;048 henkeä (vuonna 2010).

Paikkakunta on saanut alkunsa vuonna 1869 syntyneestä rautatieaseman asutuksesta, jonka nimenä oli aluksi *Troitsa*. Vuonna 1929 se sai kaupunkimaisen taajaman statuksen. Vuonna 1974 taajaman lähelle alettiin rakentaa Kalininin ydinvoimalaitosta (sijainti neljä kilometriä keskustasta koilliseen, ). Vuonna 1981 Udomljasta tuli kaupunki. Kaupungissa toimii puunjalostuslaitos, meijeri ja kotiseutumuseo.

## Lähteet

## Aiheesta muualla

* Udomljan kaupungin sivusto  
* Udomljan piirin virallinen sivusto
Theresa Russell

**Theresa Russell** (ent. Paup) (s. 20. maaliskuuta 1957, San Diego, Kalifornia, Yhdysvallat) on yhdysvaltalainen näyttelijä ja malli. Hänet tunnetaan muun muassa elokuvista  *[[Viimeinen valtias]]* (1976), *[[Isku selkään]]* (1978), *[[Outo intohimo]]* (1980), *[[Kuka murhasi Jack McCannin?]]* (1984), *[[Yhtä tyhjän kanssa]]* (1985), *[[Aria]]* (1987), *[[Väärillä raiteilla]]* (1988), *[[Pelottava houkutus]]* (1990) ja *[[Spider-Man 3 – Hämähäkkimies 3]]* (2007).

## Palkinnot
*paras naisnäyttelijä, Mystfest (1988)

## Yksityiselämä
Russell oli naimisissa itseään melkein kolmekymmentä vuotta vanhemman ohjaaja Nicolas Roegin kanssa. Heillä on kaksi poikaa, heidän nimensä ovat Statten (s. 1983) ja Maxmilian (s. 1985). Russell ryhtyi malliksi ollessaan 12-vuotias.

## Aiheesta muualla
*
Tutajev

**Tutajev** () on kaupunki Jaroslavlin alueella Venäjällä. Se sijaitsee Volgan rannalla 38 kilometriä Jaroslavlista luoteeseen. Kaupunki on Tutajevin piirin keskus. Tšebakovon asemalta haarautuva sivurata yhdistää sen Jaroslavlin ja Rybinskin väliseen rautatiehen. Asukkaita on 41&nbsp;400 henkeä (vuonna 2008).

Kronikoiden mukaan Uglitšin ruhtinas Roman Vladimirovitš perusti Volgan rannalle *Borisoglebskiä* vastapäätä kaupungin, joka sai nimen *Romanov*. Rakennustyön valmistumisajankohtana pidetään vuotta 1283. Vuonna 1491 Romanov liitettiin Moskovan Venäjään. Vuonna 1777 Romanov ja Borisoglebsk saivat kihlakuntakaupunkien aseman. Vuonna 1822 ne yhdistettiin Jaroslavlin lääniin kuuluneeksi *Romano-Borisoglebskin* kaupungiksi, joka oli huomattava nahkateollisuuden keskus. Vuonna 1918 kaupunki sai nimen *Tutajev* Jaroslavlin sosialistivallankumouksellisten kapinan aikana kuolleen punakaartilaisen muistoksi.

Nykyään Tutajevissa on mm. konepaja, lammassiittola, nahkatehdas ja pellavanjalostuslaitos. Kaupunki kuuluu Venäjän kultaisen renkaan matkailukohteisiin. Nähtävyyksiä ovat lukuisat 1600–1700-luvuilla rakennetut kirkot.

;Tutajevin kirkkoja

File:Казанско-Преображенская церковь (1758, Романовская сторона г. Тутаева).jpg|Kirkastumisen kirkko
Kuva:Cathedral of the Resurrection (Tutayev).JPG|Ylösnousemuksen katedraali
Kuva:Воскресенский_собор_весной.jpg|Ylösnousemuksen katedraali
File:Рождественский вечер (вид на Воскресенский собор Бороисоглебской стороны г. Тутаева).jpg|Ylösnousemuksen katedraali
File:Собор Крестовоздвиженский, в предзакатный час.jpg|Pyhän Ristin katedraali
File:Ангел Господень, Романовский Крестовоздвиженский собор, западная стена четверика, фреска Гурия Никитина.jpg|Herran enkeli
File:Пророк Иеремия, Романовский Крестовоздвиженский собор, южная стена четверика, фреска Гурия Никитина.jpg|Profeetta Jeremia
File:Пророки Илия и Енох, Романовский Крестовоздвиженский собор, западная стена четверика, фреска Гурия Никитина.jpg|Profeetat Elia ja Eenok
File:Апокалипсис, Романовский Крестовоздвиженский собор, западная стена четверика, фреска Гурия Никитина.jpg|Apokalypsi


## Lähteet
* 

## Aiheesta muualla

* Tutajevin kaupungin sivusto
Tuimazy

**Tuimazy** () on kaupunki Baškortostanin tasavallassa Venäjällä. Se sijaitsee Kaman vesistöön kuuluvan Usen-joen rannalla 170 kilometriä Ufasta länteen. Kaupunki on Tuimazyn piirin keskus. Sen kautta kulkee Uljanovskin ja Ufan välinen rautatie (Tuimazyn asema) ja M5-valtatie. Asukkaita on 65&nbsp;700 henkeä (vuonna 2008).

Vuonna 1960 perustettu kaupunki on huomattava Volgan ja Uralin alueen öljyteollisuuden keskus. Tuimazyssa on myös tärkeiden öljyjohtojen risteyspaikka.

## Lähteet
* 

## Aiheesta muualla

* Tuimazyn piirin sivusto
Prvenstvo Hrvatske u hokeju na ledu

**Kroatian jääkiekkoliiga** eli **Prvenstvo Hrvatske u hokeju na ledu** on jääkiekon korkein sarjataso Kroatiassa.
Liigan kaikki kolme joukkuetta tulevat Zagrebista. Liiga perustettiin vuonna 1991, Jugoslavian hajoamisen jälkeen.

## Joukkueet

* KHL Mladost
* KHL Medveščak Zagreb
* KHL Zagreb
* KHL Sisak

### Mestarit

## Lähteet
* Croatian Ice Hockey Federation

### Viitteet
Liettuan jääkiekkoliiga

**Liettuan jääkiekkoliiga** on Liettuan korkein sarjataso jääkiekossa. Kaudella 2014–2015 sarjassa pelasi seitsemän joukkuetta, joista yksi tuli Venäjän puolelta Kaliningradin alueelta. Kaudella 2018–2019 sarjassa pelasi enää neljä joukkuetta.

## Joukkueet 2021–2022
* SC Energija
* LTeam Select
* Hockey Punks Vilnius
* Kaunas City
* BA-Klaipeda

## Mestarit

*1992 : SC Energija	
*1993 : SC Energija	
*1994 : SC Energija
*1995 : SC Energija	
*1996 : SC Energija
*1997 : SC Energija
*1998 : SC Energija
*1999 : SC Energija
*2000 : Viltis Elektrėnai
*2001 : SC Energija
*2002 : Garsų Pasaulis Vilnius	
*2003 : SC Energija
*2004 : SC Energija
*2005 : SC Energija	
*2006 : SC Energija	
*2007 : SC Energija	
*2008 : SC Energija
*2009 : SC Energija
*2010 : SC Elektrėnai
*2011 : SC Elektrėnai
*2012 : ESSM Energija Elektrėnai
*2013 : SC Energija
*2014 : Delovaja Rus Kaliningrad
*2015 : Delovaja Rus Kaliningrad
*2016 : SC Energija
*2017 : SC Energija
*2018 : SC Energija
*2019 : SC Energija
*2020 : Ei pelattu
*2021 : Kaunas Hockey

## Lähteet
Moblogi

**Moblogi** on verkkosivusto, jossa yksi tai useampi käyttäjä voi julkaista kirjoituksiaan reaaliajassa jollakin mobiililaitteella kuten matkapuhelimella. Mobloggaamisen etu on siinä, että käyttäjä voi lisätä blogiinsa kirjoituksia tai kuvamateriaalia paikasta ja ajasta riippumatta, jos hänellä on käytössään matkapuhelin, jossa on gprs- tai wap-yhteys. Tällaisia sivustoja on muun muassa Blogspot.comilla.
Trubtševsk

**Trubtševsk** () on kaupunki Brjanskin alueella Venäjällä. Se sijaitsee Desnaan laskevan Nerussa-joen suulla 94 kilometriä Brjanskista etelään. Tämä 15&nbsp;014 asukkaan kaupunki on 37&nbsp;002 asukkaan Trubtševskin piirin keskus (väkiluvut 2010).

Trubtševsk on yksi Venäjän vanhimmista kaupungeista. Sen perustamisajankohtana pidetään vuotta 975. Vuonna 1164 se mainitaan Tšernigovin ruhtinaskuntaan kuuluneena *Trubetšin* kaupunkina. Trubetšin ruhtinas Buitur Vsevolod esiintyy Kertomuksessa Igorin sotaretkestä. 1100-luvulla kaupunki oli lääniruhtinaskunnan keskus, jonka mongolivalloittajat hävittivät vuoden 1240 tienoilla. Venäjän etelärajalla sijainnut linnoitus vaihtoi useaan kertaan omistajaa. 1300-luvun puolivälistä lähtien se kuului Liettuaan, vuodesta 1503 Moskovan Venäjään ja vuosina 1609–1644 se oli osa Puolaa. Vuonna 1778 Trubtševskista tuli Orjolin lääniin kuuluneen kihlakunnan keskus. Toisen maailmansodan aikana se oli saksalaisten miehittämä.

Kaupungin keskusta koostuu lähinnä puutarhojen ympäröimistä puutaloista. Nähtävyyksiä ovat Kolminaisuuden katedraali (1400–1700-luku), Kristuksen kirkastuksen (1600-luku), Pokrovan (1700-luku), Pyhän Eliaan ja Herran temppeliin tuomisen kirkot (molemmat 1800-luvulta) sekä vuonna 1919 perustettu kotiseutumuseo.

## Lähteet

### Lähteet joihin ei ole viitattu

*
Carson Parks

**Clarence Carson Parks** (26. huhtikuuta 1936 – 22. kesäkuuta 2005) oli yhdysvaltalainen lauluntekijä, musiikkikustantaja, muusikko ja laulaja. Hänet tunnetaan Nancy & Frank Sinatran hittikappaleen Somethin' stupidin (1967) säveltäjänä ja sanoittajana sekä muusikko 
Van Dyke Parksin isoveljenä.

Parks aloitti aktiiviuransa 1959 ja lopetti 1969, jonka jälkeen häntä ei enää julkisuudessa nähty eikä kuultu.

Carson Parks kuoli kesäkuussa 2005 69-vuotiaana.

## Lähteet
Vyštša Liha

**Vyštša Liha** () oli Ukrainan korkein sarjataso jääkiekossa. Sarja perustettiin vuonna 1992 Neuvostoliiton kaaduttua. Vyštša Lihaa alempi sarjataso oli Perša Liha vuoteen 2008 saakka, jolloin sarjat yhdistettiin. Vyštša Liha lakkautettiin vuonna 2011 Ukrainan jääkiekkoliiton luovutta sarjan ylläpidosta. Uusi pääsarja PHL aloitti jo seuraavalla kaudella.

## Joukkueet

## Mestarit
* 2010–2011: Donbass Donetsk
* 2009–2010: Sokol Kiova
* 2008–2009: Sokol Kiova
* 2007–2008: Sokol Kiova
* 2006–2007: ATEK Kiova
* 2005–2006: Sokol Kiova
* 2004–2005: Sokol Kiova
* 2003–2004: Sokol Kiova
* 2002–2003: Sokol Kiova
* 2001–2002: H’K Berkut Kiova
* 2000–2001: H’K Berkut Kiova
* 1999–2000: H’K Berkut Kiova
* 1998–1999: Sokol Kiova
* 1997–1998: Sokol Kiova
* 1996–1997: Sokol Kiova
* 1995–1996: Sokol Kiova
* 1994–1995: Sokol Kiova
* 1993–1994: ŠVSM Kiova
* 1992–1993: Sokol Kiova

## Lähteet
* Ukrainan jääkiekkoliiton kotisivut  
* English information and latest results